মিশর: মুবারকের যাবজ্জীবন কারাদণ্ড · Global Voices বাংলা ভার্সন
মিশর: মুবারকের যাবজ্জীবন কারাদণ্ড
অনুবাদ প্রকাশের তারিখ 4 জুন 2012 13:57 GMT
এই পোস্টটি আমাদের বিশেষ কাভারেজ মিশরের বিপ্লব ২০১১-এর অংশ।
বিশ্ব আজ মিশরীয় একটি আদালতকে মিশরীয় প্রাক্তন রাষ্ট্রপতি হোসনি মুবারক এবং তার স্বরাষ্ট্রমন্ত্রী হাবীব আল আদলিকে বিক্ষোভকারীদের হত্যাকাণ্ডে তাদের ভূমিকার জন্যে যাবজ্জীবন কারাদন্ডে দন্ডিত করতে দেখেছে। বিচারটিতে ৪৯টি অধিবেশন, ২৫০ ঘন্টা সময় এবং ৬০,০০০ পৃষ্ঠা লেগেছে। বিচারক আহমেদ রাফা’তের উদ্ধৃতি দিয়ে সুলতান আল কাশেমী টুইট করেছেন।
এই ঐতিহাসিক রায়টি আদালতের অধিবেশন চলার সময় নেটনাগরিকদেরকে অনলাইনে প্রতিক্রিয়া পোস্ট করার অনুরোধ জানিয়ে সরাসরি সম্প্রচারিত হয়। ২৫ জানুয়ারী, ২০১১ শুরু হওয়া মিশরীয় বিপ্লবের সময় বিক্ষোভকারীদের মৃত্যুর জন্যে আল আদলি’র বৃহৎ সহযোগী হিসেবে অভিযুক্ত মুবারকের দুই ছেলে আলা এবং গামাল’কে দুর্নীতির দায় থেকে খালাস দেয়া হয়।
রায়টির অব্যবহিত পর মিশরীয় ব্লগার মাহমুদ সালেম বা মরুবানর টুইট করেছেন:
@মরুবানর: #মুবারকেরবিচার একটি লজ্জাজনক রায়ের মাধ্যমে শেষ হয়েছে: তিনি এবং তার স্বরাষ্ট্র মন্ত্রী সহজে পরিবর্তনযোগ্য একটি কারাদণ্ড লাভ করেছেন, বাকি সবাই খালাস
@মরুবানর: মিশরীয়দের যারা হত্যা এবং নির্যাতন করেছে তারাই এখন স্বরাষ্ট্র মন্ত্রণালয়ে তাদের কাজে যোগদান করার জন্যে মুক্ত। কল্পনা করুন (সেই) #মুবারকেরবিচার
আজ সকালে মুবারক আদালতে হাজির হওয়ার সময়ের একটি স্ক্রিনছবি সুলতান আল কাশেমী টুইটারে ভাগাভাগি করেছেন
এবং গিগি ইব্রাহিম রিপোর্ট করেছেন:
@জিস্কোয়ার৮৬: “জনগণ বিচারপতিদের স্বাধীনতা চায়” এবং “জালিয়াতি!” শ্লোগানে শ্লোগানে আদালতের ভিতরে বিশৃঙ্খলা ছড়িয়ে পড়ে #মুবারকেরবিচার
@জিস্কোয়ার৮৬: আমি বুঝতে পারছি না কীভাবে স্বরাষ্ট্র মন্ত্রণালয়ের প্রধান আদলিকে অভিযুক্ত করা হয়েছে, এখনো পর্যন্ত না তাদের কোন পুলিশ বা না তাদের কোন লোক অভিযুক্ত হয়েছে কোন কিছুর জন্যে?!!!! #মুবারকেরবিচার
সাংবাদিক বেল ট্রিউ একে সংকলিত করেছেন:
@বেলট্রিউ: #মুবারক-এর জন্যে যাবজ্জীবন কারাদণ্ড তেমন খারাপ মনে হচ্ছে না। তার বাগান, সুইমিং পুল এবং একটি বিমানবন্দর (খালি পড়ে) রয়েছে। http://uk.reuters.com/article/2012/06/01/uk-egypt-trial-mubarak-idUKBRE85017O20120601 #মুবারকেরবিচার
সাংবাদিক প্যাট্রিক টোম্বোলা উল্লেখ করেছেন:
@পিটোম্বোলা: #মুবারক এবং আদলি হত্যাকাণ্ড প্রতিরোধে ব্যর্থ হওয়ার জন্যে দোষী সাব্যস্ত, আদেশ করার জন্যে নয়। বিরাট পার্থক্য, সান্ত্বনার কিছু নয় #মিশর #মুবারকেরবিচার
কিন্তু মিনা জাকরি আমাদের মনে করিয়ে দেন [আরবী]:
@মিনাজাকরি: আমি আপনাদের সবাইকে মনে করিয়ে দিতে চাই যে এটি একটি প্রাথমিক রায় মাত্র। বিবাদী সিদ্ধান্তের বিরুদ্ধে আপীল করার পর আপিল আদালতের (রায়ের) জন্যে আমাদের অপেক্ষা করা উচিৎ
এস্তেরিস মাসুরাস টুইটারে নেটনাগরিকদের প্রতিক্রিয়াগুলোর সারণিবদ্ধ করেছেন এখানে। এবং রায়না সেন্ট স্টোরিফাই এর অন্যান্য প্রতিক্রিয়াগুলো সংগ্রহ করেছেন এখানে। এছাড়াও নুন আরাবিয়া এখানে প্রতিক্রিয়াগুলো ভাগাভাগি করেছেন।
আরো প্রতিক্রিয়ার জন্যে টুইটারে #মুবারকেরবিচার হ্যাশট্যাগ দেখুন।
লেখাটি পড়ুন এই ভাষায় Français, Español, عربي, Svenska, Ελληνικά, Filipino, Malagasy, Dansk, srpski, فارسی, Italiano, 繁體中文, 简体中文, Swahili, English